paragraph_text: Kada joj 526. godine umire otac Teodorik Velik ostrogotskim kraljem postaje njezin sin Atalarik. Budući da je on tada bio suviše mlad ona vlada kao njegov regent. Pokušala je osigurati Atalariku obrazovanje u duhu rimske tradicije, ali ostrogotsko plemstvo se tome opiralo i zahtijevalo je da i oni imaju uticaj u njegovom odgoju. Za njih, koji su još uvijek bili barbari, obrazovanje je bilo nebitno. Oni su zahtijevali da kralj bude ratnički obučen, te da se i ponaša kao ostali barbari. Taj njihov utjecaj doveo je do toga da je Atalarik postao previše odan porocima (pretjeranom opijanju), što ga je fizički ugrozilo, te je umro 534. godine sa svega 18 godina starosti.